
Reevaluarea domniei lui Cuza, fondatorul României moderne! 


Domnia lui Alexandru loan Cuza ar trebui reevaluată și rescrisă. După revoluţia din decembrie 1989 a devenit o 

modă în rândul intelectualilor, a reprezentanţilor presei și societăţii civile să se sublinieze realizările Regelui Carol I 

şi să se treacă cu vederea cele ale înaintașului său Al. loan Cuza. Nimeni nu neagă succesele României Mici pe toate 
planurile, de la economic la cultural, dar să nu uităm că primul Hohenzollern pe tronul României a domnit 47 de 

ani. Ceea ce a realizat Cuza într-o perioadă foarte scurtă de timp, de numai 7 ani nu a mai făcut nimeni până la el. 
Alexandru loan Cuza, un moldovean născut în Bârlad, cu gradul de colonel și participant la revoluţia din 1848, a pus 
bazele României moderne din toate punctele de vedere: admninistrativ, fiscal, militar, poliţie, cultură și învățământ. SN 


Colonelul Cuza a fost ales domn pe 24 ianuarie 1959 de adunarea de la București, ca și domn al Ţării Românești 
după ce fusese ales prealabil de moldoveni la Iași, pe 5 ianuarie, realizându-se unirea în ciuda convenţei de la Paris 
care prevedea unirea Principatelor Unite cu doi domni. România de azi îi datorează lui Cuza toate bazele legislative, 
fiscale, militare, școlare și chiar religioase. Nu e segment din societatea românească ca să nu fi început să 
funcționeze prin norme și legi puse de Cuza. Universităţiile de la Iași (1860) și București (1864) au fost înființate de 
Cuza, la fel promulgată constituţia, date codurile penale și civile, făcute reformele fiscale, promulgată legislația 
militară, a pompierilor, miliției, construirea primei căi ferate etc. Au fost elaborate și promulgate Legea 
contabilităţii, Legea consiliilor județene, Codul Penal și Legea instrucţiunii publice, precum și crearea Consiliului de 
Stat. La 1864 se introduce învățămîntul de patru clase gratuit și obligatoriu. Acum se înființează Școala Națională de 
Arte Frumoase, la București, la conducerea căreia este desemnat Theodor Aman și este inaugurată, în premieră, o 
Şcoală de Medicină Veterinară. Reforma fiscală a fost materializată prin instituirea impozitului personal și a 
contribuției pentru drumuri, generalizată asupra tuturor bărbaţilor majori, printr-o nouă lege a patentelor, prin 
instituirea impozitului funciar și alte măsuri care au făcut ca la sfârșitul anului 1861, în preajma deplinei lor 
unificări administrativ-politice, Principatele Unite Române să fie dotate cu un sistem fiscal modern.Cuza a dat la 
1863 legea secularizării averilor mănăstirești și a confiscat proprietăți funciare ale mănăstirilor închinate la Athos, 
care au fost împărțite și date țăranilor. Cea mai importantă reformă rămâne cea agrară. Prin Legea rurală din 14/26 
august 1864, peste 400.000 de familii de țărani au fost împroprietărite cu loturi de teren agricol, iar aproape alți 
60.000 de săteni au primit locuri de casă și de grădină. Țăranii împroprietăriți au devenit contribuabili la bugetul de 
stat, rezultând astfel o lărgire a bazei de impozitare. Reforma agrară din 1864, a cărei aplicare s-a încheiat în linii 
mari în 1865, a satisfăcut în parte dorinţa de pământ a țăranilor, a desființat servituţile și relaţiile feudale, dând un 
impuls însemnat dezvoltării capitalismului. Împărţirea pământului la ţărani de către Cuza a ridicat conştiinţa 
națională a românilor, care au avut pentru ce lupta ca să obțină independenţa la 1877 sub Carol I. Nu sunt de acord 
cu istoricii care minimalizează rolul lui Cuza. Domnul moldovean a realizat în șapte ani ce poate nu a reușit Regele 
Carol în 47 de ani. 


La Cluj-Napoca s-a lansat recent volumul „Scrieri despre Cuza Vodă” de Alexandru Lapedatu, o ediție îngrijită, cu 
studiu introductiv și notă asupra ediţiei de acad. loan Bolovan, în care se readuce în atenţia publică o opinie 
originală și obiectivă despre rolul domnitorului înfăptuitor al Unirii Principatelor Române de la 1859. Alexandru 
loan Cuza a fost un ctitor al statului român modern, a cărei operă politică trebuie reconsiderată. Cuza a înființat 
instituțiile statului modern, atât din punct de vedere naţional, cât și european. Domnitorul a implementat legislația 
europeană în armonie cu cea naţională, înființând și cele două universități prestigioase, care funcționează și azi, 
cele din Iași și București. Opera instituțională şi politică a lui Alexandru loan Cuza o putem asemăna cu cea a lui 
Camillo Benso Conte de Cavour, unificatorul Italiei, dar și cu cea a cencelarului german Otto von Bismarck, care a 
unit și întemeiat statul german modern în jurul Prusiei. Formarea statului român modern cu instituţiile sale 
naționale la standarde europene a constituit un pericol de moarte pentru Imperiul austriac, care vedea în 
Principatele Române Unite, devenite România, un pericol pentru Transilvania locuită majoritar de români și 
ocupată de habsburgi. România lui Cuza a fost un model de urmat și o nădejde înspre aspiraţia unirii și eliberării 


N 


pentru românii oprimaţi din Ardeal. Austria s-a opus cu toată forța actului unirii de la 1859 și împăratul austriac l-a 
urât pe Alexandru loan Cuza, pentru că acesta a creat un stat român modern, ce atrăgea prin forța instituţiilor și a 
culturii, precum și prin modernitatea sa, pe românii ardeleni. Compromisul dualist, cedarea puterii austriece în fața 
Ungariei la 1867, a fost consecința directă a succesului magnetic asupra românilor ardeleni, datorită realizărilor 
deosebite domniei lui Alexandru loan Cuza, înfăptuitorul statului modern România. Să nu uităm că de Al. loan Cuza 
se leagă astăzi numele țării noastre România. După lovitura de stat din 11 februrarie 1866, politicienii și clasa 
suprapusă nu au fost recunocători lui Cuza și l-au alungat din țară. Românii manipulaţi de politicieni și jurnaliști au 
fost îndepărtați de Domnitorul Unirii de la 1859. Singurul român vizionar, care nu s-a lăsat păcălit de protipendada 
vremii, a fost poetul Mihai Eminescu. În seara de Revelion, când era student la Viena, Eminescu a auzit că exilatul 
Alexandru loan Cuza era grav bolnav de cancer și internat la Viena. Mihai Eminescu le-a spus colegilor studenți în 
seara de Revelion să nu meargă la vreun restaurant sau o bodegă ca să petreacă venirea noul an, ci să se ducă cu 
toţii la spital, la Alexandru loan Cuza. Martorii și legenda spun că atunci când a intrat în salonul de spital și l-a văzut 
pe Cuza așezat pe pat grav bolnav, Eminescu cu lacrimi în ochi s-a pus în genunchi, la marginea patului i-a sărutat 
mâna voievodului Cuza, cel care a împroprietărit țăranii, a întemeiat universitățile româneşti și a pus bazele 
statului modern român. Mihai Eminescu a fost primul român, care a înțeles valoarea, importanţa și rolul lui Cuza în 
istoria unirii românilor. 

VIDEO Şocant din Canada. Radiografia prăbușirii „imperiului”, făcută de un român, de la fața locului: „A ajuns aproape 


imposibil să supravieţuiești aici” (https://r3media.ro/video-socant-canada-radiografie-prabusire-roman/) 


Canada, cândva una dintre „ţările de lux ale lumii”, un „teritoriu al prosperității și democraţiei”, un 
„exponent al civilizaţiei occidentale”,... 
Read more » (https://r3media.ro/video-socant-canada-radiografie-prabusire-roman /) 

Ion Cristoiu: Toată această reașezare a lumii nu se va putea face decât printr-un război / Cineva, dar nu o super-putere, 
va folosi arme nucleare tactice (https://r3media.ro/ion-cristoiu-lumea-razboi-arme-nucleare/) 


Trăim vremuri de reașezare a lumii, care nu se vor termina decât printr-un război, afirmă jurnalistul 
Ion Cristoiu într-un interviu.... 
Read more » (https://r3media.ro/ion-cristoiu-lumea-razboi-arme-nucleare/) 

Cronologie interesantă: Întâlnire MAPN - Ambasadorul SUA, discuţie între șefii Armatei din România și Ucraina, urmată 
de un anunț de exerciții de mobilizare în șase județe (https://r3media.ro/cronologie-mapn-sua-armata-romania- 
ucraina-mobilizare/) 


| | Ii ä : a 5 P = a 

i | | O serie de evenimente au avut loc în ultimele patru zile, care pot sau nu avea legătură între ele: 
toate... 

Read more » (https://r3media.ro/cronologie-mapn-sua-armata-romania-ucraina-mobilizare/) 


Source: Arhive PARTENER | R3media | Published: 16-01-2024 - 18:48 

Avocatul Gheorghe Piperea susține că retailerul Carrefour nu primește e-facturi, ci doar facturi 
tradiționale. Conform acestuia, care a publicat și... 
Read more » (https://r3media.ro/av-gheorghe-piperea-carrefour-nu-efactura-haos/) 

Dragoș Damian, despre starea de fapt: Nu avem voie să fluturam un steag tricolor sau să strigăm „Hai România!” așa 
oricum, fără a avea permisiunea de la partenerii strategici (https://r3media.ro/dragos-damian-hai-romania-fara- 
parteneri-strategici/) 


Dragoș Damian, CEO Terapia Cluj, a scris că fiecare cetățean poate ajuta țara noastră cu un gest foarte 
simplu: acela... 
Read more » (https://r3media.ro/dragos-damian-hai-romania-fara-parteneri-strategici /) 

